དཔྱད་རྩོམ་འདིས་ཀྲུང་གོའི་འཕེལ་རྒྱས་ཀྱི་འགུལ་ཤུགས་ཁྲོད་དུ་སོག་པོ་ཚོའི་ས་ཆ་ཤོར་པ་དང་རིག་གནས་གཏོར་བརླག་སོང་བའི་སྐོར་ལ་གྲོས་བསྡུར་བྱས་ཡོད།དཔྱད་རྩོམ་འདིའི་གྲུབ་ཆ་མང་ཆེ་བ་ནི་ནང་སོག་གི་དབུས་སུ་ཆགས་པའི་ཨོར་ཏོ་སཱེ་མཐོ་སྒང་དུ་ལོ་ངོ་བཅུ་ཕྲག་ཅིག་ཙམ་རིང་གི་ཞིབ་འཇུག་ལ་དཔྱད་གཞི་བྱས་པ་ལས་གྲུབ་པ་ཞིག་ཡིན་པ་དང་།སྤྱི་ལོ་༡༩༩༡ལོར་ངའི་ཞིབ་འཇུག་སློབ་མའི་སློབ་གཉེར་འགོ་ཚུགས་ཏེ་སྒྱུར་བཅོས་རྗེས་ཀྱི་དུས་རབས་ནང་ཁོར་ཡུག་དང་འབྲེལ་བའི་ཁྲིམས་མཐུན་ལག་ལེན་སྐོར་ལ་དཔྱད་དཔོག་བྱས་པ་ཡིན།སྐབས་དེ་དུས་ངའི་ངོས་ནས་ཀྲུང་གོའི་ཁོར་ཡུག་གི་མ་འོངས་པར་སྤྲོ་སྣང་ལྡན་ཡོད་མོད།འོན་ཀྱང་ལོ་ཤས་རྗེས་སུ་ངས་སོག་པོའི་རྩ་ཐང་དང་རིག་གནས་མྱུར་པོའི་ངང་གཏོར་བརླག་འགྲོ་བ་མཐོང་སྐབས་སྤྲོ་སྣང་དེ་སྤྱིར་ན་མེད་པར་གྱུར།